Държавен вестник, бр. 11, 2026 г., стр. 95

БРОЙ  11	
Д Ъ Р Ж А В Е Н  В Е С Т Н И К 	
СТР.  95   
1.
Изисквания към кандидатите
1.1. Изисквания към кандидатите за входящо минимално образователно и/или входящо
квалификационно равнище за придобиване на степени на професионална квалификация съгласно 
Закона за професионалното образование и обучение. 
За придобиване на първа, втора, трета и четвърта степен на професионална квалификация  
по професията „Готварство“ от Списъка на професиите за професионално образование и 
обучение, утвърден от министъра на образованието и науката със Заповед № РД09-2230 от 
09.08.2024 г., изискванията за входящото минимално образователно равнище към кандидатите са: 
1.1.1. За придобиване на първа степен на професионална квалификация: 
•
за лица, навършили 16 години - завършен начален етап на основно образование или
успешно завършен курс за ограмотяване, организиран от училища в системата на
предучилищното и училищното образование по реда на Закона за насърчаване на
заетостта или на Закона за предучилищното и училищното образование или
валидирани компетентности за начален етап на основно образование по чл. 167, ал. 1,
т. 4 от Закона за предучилищното и училищното образование.
1.1.2. За придобиване на втора степен на професионална квалификация: 
•
за лица, навършили 16 години – завършен първи гимназиален етап.
1.1.3. За придобиване на трета степен на професионална квалификация:
•
за ученици – завършено основно образование;
•
за лица, навършили 16 години – придобито право за явяване на държавни зрелостни
изпити или завършено средно образование.
1.1.4. За придобиване на четвърта степен на професионална квалификация – завършено 
средно образование. 
Изискването за входящо квалификационно равнище при продължаващо професионално 
обучение за придобиване на първа, втора и трета степен на професионална квалификация е 
придобита квалификация съответно по част от професията, първа или втора степен на 
професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2.
Описание на професията
2.1.  Първа степен на професионална квалификация по професията
Лицето, придобило първа степен на професионална квалификация по професията
„Готварство“, извършва помощни и подготвителни дейности в професионална кухненска среда 
под ръководството на готвачи с по-висока квалификация. Основните му задължения включват 
участие в началните фази на кулинарния процес, като подпомага производствения екип при 
подготовка на хранителни продукти (сортиране, измиване, почистване, белене, нарязване, 
смесване, подреждане), зареждане на работните позиции със суровини и консумативи, 
поддържане на лична хигиена и санитарна чистота на работните пространства, инструменти и 
оборудване.  
Работата се извършва в съответствие с добрите хигиенни и производствени практики при 
стриктно спазване на указания и без вземане на самостоятелни решения. Лицето изпълнява 
задачите си чрез използване на ръчни инструменти, почистващи уреди за механична обработка, 
без да извършва сложни кулинарни операции.  
Работната среда включва самостоятелни заведения за хранене и развлечения (ЗХР), 
прилежащи заведения за хранене и развлечения към места за настаняване, социални и здравни 
институции, кетъринг компании. Лицето познава правила за съхранение на продукти,  първична 
(предварителна) обработка на храни, хигиенизиране на работни помещения и кухненската площ. 
Работната среда е динамична, често организирана по график на смени, включително в почивни и